

**ОБЩИНА ПЛОВДИВ**

*Пловдив 4000, пл. Ст. Стамболов № 1, тел.:(032)656 434*

[*www.plovdiv.bg*](http://www.plovdiv.bg)*, e-mail: info@plovdiv.bg*

**Акт за установяване на задължение**

**№ ОБ-0435 / 22.11.2019 г.**

Настоящият акт се издава от Маргарита Атанасова Шумарева на длъжност Главен експерт в отдел “Приходи от наеми и такси, следконцесионен и следприватизационен контрол” към Дирекция “Общинска икономика и здравеопазване” при Община Пловдив, на основание чл. 107, ал. 3 от ДОПК, изр. 4-то „Акт може да се издаде и служебно въз основа на собствени данни, данни, получени от трети лица и организации, когато по закон не е предвидено подаване на декларация и задължението не е платено и не е извършена ревизия“ (предвид препращащата разпоредба на чл. 9б от Закона за местните данъци и такси /ЗМДТ/), във връзка с чл. 9б, чл. 4, ал.1-5 от ЗМДТ, в качеството на орган по приходите съгласно Заповед № 17 ОА 614 / 21.03.2017г. изм. и доп. със Заповед № 19 ОА 12 /08.01.2019г. на Кмета на Община Пловдив и установява задължения за такса по чл. 72 от ЗМДТ на:

|  |  |
| --- | --- |
| **“БАР НО” ЕООД** | |
| ЕИК по БУЛСТАТ | **205515650** |
| Адрес и седалище на управление | **гр. Варна, ЖК „Младост“ № 108, вх.6, ет.4, ап.58** |
| Представлявано от | **Велизар Савов Крумов** |

След извършена проверка на собствени данни (документация на отдел „Приходи от наеми и такси, следконцесионен и следприватизационен контрол“ при Община Пловдив и счетоводни справки от Информационна система „Отчитане на приходите от стопанска дейност на Община Пловдив“, внедрена в отдел „Приходи от наеми и такси, следконцесионен и следприватизационен контрол“) за установяване на задължения по чл. 72 от ЗМДТ - такса за ползване на тротоари, площади, улични платна, места върху които са организирани пазари, тържища, панаири, както и терени с друго предназначение, относими по Разрешение № 19 РИЕ 21 / 10.04.2019 г. за ползване на имот общинска собственост за рекламна дейност, съгласно чл.6, ал.1, т. б от Раздел ІІ от ЗМДТ, чрез поставяне на преместваеми, рекламно-информационни елементи /РИЕ/ по чл. 56 и чл. 57 ЗУТ и в изпълнение на Решение №8 на Общински съвет – Пловдив, взето с Протокол № 1/23.01.2018г., за периода от 01.08.2019г. до 16.10.2019 г., ведно с лихва за просрочие към 22.11.2019 г. и като взех предвид, че:

* посочените такси са установени по основание в чл. 6, ал. 1, т. б) от ЗМДТ;
* с Раздел ІІ, чл. 72-80 от ЗМДТ се урежда режимът за ползване от физически и юридически лица на тротоари, площади, улични платна, места върху които са организирани пазари, тържища, панаири, както и терени с друго предназначение, които са общинска собственост, като пак там не е предвидено подаване на декларация;
* за периода от 01.04.2017г. до 31.07.2017., за неплатени в срок такси по същото разрешение е съставен Акт за установяване на задължение с № ОБ-0417 / 13.08.2019г.
* към 22.11.2019 г. задължението не е платено и не е извършена ревизия, както и въз основа на следните

**мотиви:**

На 19.03.2019г. в деловодството на община Пловдив е подадено заявление с № 19-Ф-2628/13.03.2019г. от името на „БАР НО“ ЕООД, с ЕИК 205515650, със седалище и адрес на управление: гр.Варна, ж.к.“Младост“ №108, вх. 6, ет. 4, ап. 58, представлявано от Велизар Савов Крумов, относно издаване на разрешение за ползване на имот общинска собственост за разполагане на два броя преместваеми рекламни табели. Заявлението е подадено от Антон Петров Бурназов – пълномощник на Велизар Савов Крумов, надлежно упълномощено лице с пълномощно заверено от Ивелина Обретенова, нотариус в район РС Варна с рег. №561 на Нотариалната камара.

Във връзка с горното, община Пловдив издава Разрешение за ползване на имот общинска собственост за рекламна дейност с № 19 РИЕ 21 / 10.04.2019г. на „БАР НО“ ЕООД, с ЕИК 205515650, със седалище и адрес на управление: гр.Варна, ж.к.“Младост“ №108, вх. 6, ет. 4, ап. 58, за 2 броя рекламно-информационни елементи, разположени на следните позиции:

***1. ул.”Елин Пелин” №28 – преместваема табела, разположена плътно до търговския обект***

Двустранен рекламен елемент, с размери 1.65м./0.65м., с обща рекламна площ – 2.14 кв.м.

Дължима такса за РИЕ в размер на **30.82 лв.** /тридесет лева и 82ст., с включен 20%ДДС/.,

***2. ул.”Елин Пелин” №28 – преместваема табела, разположена плътно до търговския обект***

Двустранен рекламен елемент, с размери 0.75м./0.40м., с обща рекламна площ – 0.60 кв.м.

Дължима такса за РИЕ в размер на **14.40 лв.** /четиринадесет лева и 40ст., с включен 20%ДДС/

С упоменатото Разрешение се разрешава на „БАР НО“ ЕООД, с ЕИК 205515650, да ползва имот общинска собственост за извършване на рекламна дейност, чрез разполагане на 2 бр. рекламно-информационни елементи с обща рекламна площ от 2,74 кв.м. Ползвателят е запознат с условията за ползване на общинския имот, изложени в Разрешение № 19 РИЕ 21 / 10.04.2019 г., което обстоятелство същият е обективирал чрез подпис на пълномощника Антон Петров Бурназов, както и с печат на дружеството върху документа. Разрешение № 19 РИЕ 21 / 10.04.2019 г. за ползване имот общинска собственост за рекламна дейност е издадено със срок на валидност от 01.04.2019г. до 31.12.2019г.

На 16.10.2019г. Антон Петров Бурназов, в качеството си на пълномощник на управителя на „БАР НО“ ЕООД, с ЕИК 205515650 - Велизар Савов Крумов, е подал заявление с вх.№18 Ф 2628-4/16.10.2019г. с искане за прекратяване на Разрешение № 19 РИЕ 21 / 10.04.2019г. за ползване на имот общинска собственост за рекламна дейност, съгласно чл. 6, ал. 1, т. б от Раздел ІІ от Закона за местните данъци и такси /ЗМДТ/, чрез поставяне на преместваеми, рекламно-информационни елементи /РИЕ/ по чл. 56 и чл. 57 от Закона за устройство на територията /ЗУТ/. На 28.10.2019г. е издадена Заповед №19 ОА 2583/ 28.10.2019г. от Кмета на Община Пловдив, с която считано от 16.10.2019г. горепосоченото разрешение се прекратява. Във връзка с горното, разглеждания период в настоящия акт е от 01.08.2019г. до 16.10.2019г.

Разрешение № 19 РИЕ 21 / 10.04.2019 г. (номерирано чрез деловодната програма „Акстър”) е въведено в ИС „Отчитане на приходите от стопанска дейност” на община Пловдив като Разрешение с уникален номер РР-2291 / 01.04.2019г, с оглед на което счетоводните справки от системата отразяват данни по Разрешение РР-2291 / 01.04.2019г. при зададен период от 01.08.2019г. до 16.10.2019г.

**правни ОСНОВАНИЯ:**

На основание чл. 6 от Раздел ІІ на Глава първа на Закона за местните данъци и такси (ЗМДТ) общините събират местни такси, в т.ч. съгласно ал.1 т.б) и такса за ползване на пазари, тържища, панаири, тротоари, площади и улични платна.

Нормата на чл. 72 от ЗМДТ определя, че такса се заплаща за ползване на тротоари, площади, улични платна, места, върху които са организирани пазари ( открити и покрити ), тържища, панаири, както и терени с друго предназначение, които са общинска собственост.

На следващо място, съгласно чл. 9 от ЗМДТ Общинският съвет приема Наредба за определянето и администрирането на местните такси и цени на услуги.

Видно от разпоредбата на чл. 3, ал. 1, т. б) от Наредба за определянето и администрирането на местните такси и цени на услуги на територията на Община Пловдив се събират такси за ползване на пазари, тържища, панаири, тротоари, площади и улични платна.

В текста на чл. 10, ал. 4 от Наредба за реда за издаване на Разрешение за поставяне и ползване на рекламно-информационни елементи /РИЕ/ върху недвижими имоти на Община Пловдив, приета с Решение № 68, взето с Протокол № 7 от 18.03.2010 г. на Общински съвет-Пловдив; изм. и доп. с Решение №121, взето с Протокол №11 от 14.04.2011 г.; изм. и доп. с Решение №502, взето с Протокол №22 от 20.12.2012 г.; изм. и доп. с Решение №15, взето с Протокол №1 от 24.01.2013 г.; изм. и доп. с Решение №198, взето с Протокол №11 от 04.06.2015г., изм. и доп. с Решение №8, взето с Протокол №1 /23.01.2018г. е посочено, че за ползването на общински имот за разполагане на РИЕ се заплаща такса, определена по размер в Наредба за определянето и администриране на местните такси и цени на услуги на територията на Община Пловдив.

Чл.20, ал.4 (изм. и доп. с РОС № 8, Пр. № 1 от 23.01.2018 г.) на Наредба за определянето и администрирането на местните такси и цени на услуги на територията на Община Пловдив регламентира, че таксите за ползване на тротоари, площади, улични платна, тържища, както и терени с друго предназначение се определят съгласно Приложение № 2 от Наредбата, като посочените цени са с включен ДДС.

**Ето защо:**

* **За 2019г. -** съгласно Приложение № 2, прието с Решение № 8, взето с Протокол № 1 от 23.01.2018г., в сила от 01.01.2019г., основание параграф 1 пак там, на Общински съвет – Пловдив, № по ред XI, позиция 1.1. Такса за поставяне на РИЕ свободно стоящи или монтирани на стойки, размерът на таксата за поставяне на рекламно-информационни елементи с обща рекламна площ от: 0,00 до 5,99 кв.м е **14,40** **лв./кв.м. на месец, с ДДС**, респективно **12,00** **лв./кв.м. на месец, без ДДС.**

**Разчет:**

**За двустранен РИЕ с размери 1.65м/0.65м, с обща рекламна площ 2,14 кв.м се определя такса в размер на 30,82лв. на месец с ДДС или 25,68 лв. на месец без ДДС.**

**За двустранен РИЕ с размери 0.75м/0,40м, с обща рекламна площ 0,60 кв.м се определя такса в размер на 14,40 лв. на месец с ДДС или 12,00 лв. на месец без ДДС.**

**КОНСТАТАЦИИ:**

Във връзка с горното, начислените такси по Разрешение № 19 РИЕ 21 / 10.04.2019 г. (респективно към Разрешение № РР-2291 / 01.04.2019г.), издадено от Община Пловдив, за рекламна дейност, съгласно чл.6, ал.1, т. б от Раздел ІІ от ЗМДТ, чрез поставяне на преместваеми, рекламно-информационни елементи /РИЕ/ по чл. 56 и чл. 57 ЗУТ , с обща площ на РИЕ 2,74 кв.м, за периода от 01.08.2019г. до 16.10.2019г., без включен ДДС, са както следва :

|  |  |  |  |
| --- | --- | --- | --- |
| № | **Вид на задължението** | **Период** | **Размер на задължението /в лв., без ДДС/** |
| 1. | Такса за ползване на пазари, тържища и други | 01.08.2019г. – 31.08.2019г. | 37,68 |
| 68 | Такса за ползване на пазари, тържища и други | 01.09.2019г. – 30.09.2019г. | 37,68 |
| 3. | Такса за ползване на пазари, тържища и други | 01.10.2019г. – 16.10.2019г. | 18,23 |
|  | ОБЩО: | 01.08.2019г. – 16.10.2019г. | 93,59 |

Върху размера на главницата се начислява 20% ДДС.

Нормата на чл. 73, ал.1 от ЗМДТ определя, че таксата по чл. 72 от същия закон се заплаща от физическите и юридическите лица.

Съгласно чл. 79, ал.2 от ЗМДТ, при ползване на място повече от един месец таксите се *плащат месечно.*

По аргумент на чл.20, ал.2 на Наредба за определянето и администрирането на местните такси и цени на услуги на територията на община Пловдив, таксата се заплаща от физическите и юридическите лица, а чл.5 пак там, регламентира, че при ползване на мястото повече от един месец, таксите се заплащат месечно, съответно за рекламно – информационни елементи, поставени по реда на Наредба за реда за издаване на разрешение за поставяне и ползване на рекламно – информационни елементи върху недвижими имоти на община Пловдив между 1 и 20 число на текущия месец в касата или по банковата сметка на Общината.

От гореизложеното следва извода, че „БАР НО“ ЕООД с ЕИК 205515650, представлявано от представлявано от Велизар Савов Крумов, *в качеството си на ползвател на общинския имот, е юридическо лице, задължено да заплаща* ***ежемесечно*** *начислените* ***такси по чл. 72 от ЗМДТ****, общо в размер на* ***93.59*** ***лв., без ДДС за разглеждания период от 01.08.2019г. до 16.10.2019г.***

Във връзка с горното и с оглед установяване на задълженията за такса по чл.72 от ЗМДТ, извърших проверка на плащанията по Разрешение № 19 РИЕ 21 / 10.04.2019 г. в ИС „Отчитане на приходите от стопанска дейност на община Пловдив и установих следното:

До датата на съставяне на настоящия акт – 22.11.2019г. по Разрешение № 19 РИЕ 21 / 10.04.2019 г. за ползване на имот общинска собственост за рекламна дейност съгласно чл. 6, ал.1. т.б от Раздел II от ЗМДТ, чрез поставяне на преместваеми, рекламно-информационни елементи /РИЕ/ по чл.56 и чл.57 от ЗУТ (респективно Разрешение РР-2291 / 01.04.2019г.), валидирано от Заместник Кмет Общинска икономика, здравеопазване и управление на отпадъците, съгласно Заповед №15 ОА-3104/ 18.11.2015г., издадена от Кмета на Община Пловдив, дружество „БАР НО“ ЕООД, с ЕИК 205515650 *не е* извършило плащания, относими за разглеждания период 01.08.2019г. – 16.10.2019г.:

Изложените до тук съображения и данни обосновават крайния извод, че „БАР НО“ ЕООД, с ЕИК 205515650, има задължения по чл.72 от ЗМДТ - такси за ползване на пазари, тържища, тротоари, площади, улични платна, панаири и терени с друго предназначение, относими по Разрешение № 19 РИЕ 21 / 10.04.2019 г. за периода от 01.08.2019г. до 16.10.2019г., в размер на  **112.31 лв**., с ДДС в това число:

главница – **93.59 лв**. (деветдесет и три лева и 59 ст.)

ДДС – **18.72 лв**. (осемнадесет лева и 72 ст.)

В случаите, когато таксите не се внасят в срок, същите, на основание чл. 4, ал. 2, във връзка с чл. 9б от ЗМДТ се събират заедно с лихвите по Закона за лихвите върху данъци, такси и други подобни държавни вземания по реда на Данъчно–осигурителния процесуален кодекс (ДОПК).

Съгласно чл. 20, ал. 11 от Наредбата за определянето и администрирането на местните такси и цени на услуги на територията на Община Пловдив, невнесените в срок такси се събират с лихвите по Закона за лихвите върху данъци, такси и други подобни държавни вземания, доброволно или по реда на ДОПК.

Начислените лихви върху неплатените такси за периода 01.04.2019г. - 31.07.2019г. по Разрешение № 19 РИЕ 21 / 10.04.2019 г. (респективно Разрешение № РР-2291 / 01.04.2019г.), издадено от Община Пловдив, за ползване на имот общинска собственост за рекламна дейност съгласно чл. 6, ал. 1, т. б от Раздел ІІ от ЗМДТ, чрез поставяне на преместваеми, рекламно-информационни елементи /РИЕ/ по чл. 56 и чл. 57 от ЗУТ, са както следва:

|  |  |  |  |  |  |  |  |
| --- | --- | --- | --- | --- | --- | --- | --- |
| **Фактура N:** | | **От дата** | **На стойност**  **лв. без ДДС** | **Олихвяване от** | **Олихвяване до** | **Начислена лихва(лв)** | |
| 0002729743 | 20.08.2019 | | 37.68 | 20.08.2019 | 22.11.2019 | | 0,99 |
| 0002731420 | 20.09.2019 | | 37.68 | 20.09.2019 | 22.11.2019 | | 0,67 |
| 0002733119 | 21.10.2019 | | 18.23 | 22.07.2019 | 22.11.2019 | | 0,17 |
| **Общо:** | | | | | | | **1,83** |

До 22.11.2019г., „БАР НО“ ЕООД, с ЕИК 205515650, представлявано от Велизар Савов Крумов, със седалище и адрес на управление: гр.Варна, ж.к.“Младост“ №108, вх. 6, ет. 4, ап. 58,  **не е извършило плащане на лихви**.

В резултат на горното, след приспадане на внесените суми:

**УСТАНОВИХ:**

Размерът на задълженията за такса по чл.72 от ЗМДТ за ползване на пазари, тържища, тротоари, площади, улични платна, панаири и терени с друго предназначение и лихвите за забава към тях, начислени към 22.11.2019 г. на „БАР НО“ ЕООД, с ЕИК 205515650, представлявано от Велизар Савов Крумов, със седалище и адрес на управление: гр.Варна, ж.к.“Младост“ №108, вх. 6, ет. 4, ап. 58, заползване на имот общинска собственост за рекламна дейност, чрез разполагане на преместваеми, рекламно-информационни елементи /РИЕ/ по чл. 56 и чл. 57 от Закона за устройство на територията, относими по Разрешение № 19 РИЕ 21 / 10.04.2019 г. (респективно Разрешение № РР-2291 / 01.04.2019г.), са както следва:

|  |  |  |  |  |  |
| --- | --- | --- | --- | --- | --- |
| № | **Вид на задължението** | **Период** | **Размер на масечната такса /в лв., без ДДС/** | **Платен размер** | **Дължима сума** |
| 1. | Такса за ползване на пазари, тържища и други | 01.08.2019г. – 31.08.2019г. | 37,68 | 0,00 | 37,68 |
| 2. | Такса за ползване на пазари, тържища и други | 01.09.2019г. – 30.09.2019г. | 37,68 | 0,00 | 37,68 |
| 3. | Такса за ползване на пазари, тържища и други | 01.10.2019г. – 16.10.2019г. | 18,23 | 0,00 | 18,23 |
| 5. | Лихви за просрочие | 01.08.2019г. – 16.10.2019г. | 1,83 | 0,00 | 1,83 |
|  | **ОБЩО:** |  |  |  | **Главница:**  **93,59 лв. + Лихва: 1,83 лв.** |

Върху главницата се начислява 20 % ДДС.

Установените с настоящия акт задължения за **такса** по чл. 72 от ЗМДТ за ползване на пазари, тържища, тротоари, площади, улични платна, панаири и терени с друго предназначение са в размер на **112,31 лв.** (сто и дванадесет лева и тридесет и една стотинки), в т.ч. главница – **93.59 лв.** (деветдесет и три лева и петдесет и девет стотинки), ДДС – **18,72 лв.** ( осемнадесет лева и седемдесет и две стотинки) и лихви, дължими на основание чл. 4, ал.2 във връзка с чл. 9б от ЗМДТ, към 22.11.2019 г. в размер на– **1,83 лв.** (един лев и осемдесет и три стотинки) ***или общо в размер на 114.14 лв.*** / сто и четиринадесет лева и четиринадесет стотинки / ***следва да бъдат внесени по банковата сметка на Община Пловдив, а именно:***

|  |  |  |  |  |  |  |
| --- | --- | --- | --- | --- | --- | --- |
| **№** | **Вид задължение** | **Сума**  /в лева/ | **IBAN** | **BIC** | **КОД** | **Обслужваща банка** |
| 1. | Такса за ползване на пазари, тържища и други. | **93,59** | BG23IORT73753102000001 | IORTBGSF | 448008 | ТБ ИНВЕСТБАНК АД – клон Пловдив |
| 2 | ДДС по код 448008 | **18,72** | BG23IORT73753102000001 | IORTBGSF | - | ТБ ИНВЕСТБАНК АД – клон Пловдив |
| 3. | Лихва | **1,83** | BG23IORT73753102000001 | IORTBGSF | 448008 | ТБ ИНВЕСТБАНК АД – клон Пловдив |

По посочената банкова сметка и съответния код за вид плащане следва да бъдат внесени и съответните лихви за просрочие, изчислени до деня на плащането.

На основание чл. 107, ал. 4 от ДОПК настоящия акт може да се обжалва в 14-дневен срок от получаването му пред директора на дирекция „Местни данъци и такси“ – община Пловдив, чрез директора на дирекция „Общинска икономика и здравеопазване“ при Община Пловдив.

Настоящият акт се състави в три еднообразни екземпляра – два за органа по приходите и един за задълженото лице – „БАР НО“ ЕООД, с ЕИК 205515650, представлявано от Велизар Савов Крумов, със седалище и адрес на управление : гр.Варна, ж.к.“Младост“ №108, вх. 6, ет. 4, ап. 58.

Дата насъставяне:22.11.2019 г. **ОРГАН**

гр. Пловдив  **ПО ПРИХОДИТЕ : ………………………**

**/ М. Шумарева /**

Влязъл в законна сила на ….………………………………………..20….….г., подлежи на изпълнение.

Заверил: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

/\_\_\_\_\_\_\_\_\_\_\_\_\_\_\_\_\_\_\_\_\_\_\_ /